Першае дзіця 2013 года ў нашым раёне з’явілася на свет 2 студзеня ў 3.40. Гэта хлопчык. У яго мамы, Анастасіі Батура з в. Ваўча Бягомльскага пассавета, гэта трэцяе дзіця. Дома немаўля і маму чакаюць тата Аляксандр, пяцігадовая Валерыя і двухгадовы Дзяніска. Імя хлопчыку яшчэ не выбралі, бо на сямейным савеце было вырашана зрабіць гэта пасля вяртання дахаты мамы і нованароджанага.